Μπισκότα σοκολάτας χωρίς αλεύρι
Σε μόλις μισή ώρα απολαύστε αυτά τα μαλακά μπισκότα με τις τραγανές άκρες!
300 γρ. ζάχαρη άχνη, 50 γρ. κακάο, 1 κάψουλα βανιλίνη, 1 τσιμπιά αλάτι, 4 ασπράδια από μεγάλα αυγά σε θερμοκρασία δωματίου, 3/4 κούπας σπασμένη σοκολάτα κουβερτούρα, 3/4 κούπας σπασμένα καρύδια καραμελόχαρτα στρογγυλά, μεγάλα - υπάρχουν στο σούπερ μάρκετ
Για τα μπισκότα σοκολάτας χωρίς αλεύρι, προθερμαίνουμε τον φούρνο στους 160° C, στον αέρα. Κοσκινίζουμε σε ένα μπολ τη ζάχαρη άχνη και το κακάο. Προσθέτουμε τη βανιλίνη και το αλάτι και ανακατεύουμε. Χτυπάμε στο μίξερ, με το σύρμα, τα ασπράδια σε ελαφριά μαρέγκα και ενσωματώνουμε σε αυτή τα στερεά υλικά του μπολ. Προσθέτουμε τη σοκολάτα και τα χοντροσπασμένα καρύδια και ανακατεύουμε. Θα προκύψει ένα υδαρές μείγμα, το οποίο μοιράζουμε στα καραμελόχαρτα, από 2 κουτ. σούπας στο καθένα. Τοποθετούμε τα καραμελόχαρτα πάνω σε ένα ταψί ή στη λαμαρίνα του φούρνου και τα βάζουμε στον φούρνο για 15 – 18 λεπτά.
Αυγά,Καρύδια,Σοκολάτα